இது மட்டுமல்லாமல், இலங்கை நாட்டில் 2013-ஆம் ஆண்டு நவம்பர் மாதம் நடைபெற்ற வெளியுறவுத் துறை அமைச்சர்களுக்கான கூட்டம் மற்றும் காமன்வெல்த் கூட்டமைப்பின் உச்சி மாநாடு ஆகியவற்றை இந்தியா முற்றிலும் புறக்கணிக்க வேண்டும்; பெயரளவிற்குக் கூட இந்தியா சார்பில் பிரதிநிதிகள் யாரும் கலந்து கொள்ளக் கூடாது; இது குறித்த இந்தியாவின் முடிவை உடனடியாக இலங்கை நாட்டிற்கு தெரியப்படுத்த வேண்டும்; இலங்கைத் தமிழர்கள் சுதந்திரமாகவும், சிங்களர்களுக்கு இணையாகவும் வாழ இலங்கை அரசு நடவடிக்கை எடுக்கும் வரை காமன்வெல்த் கூட்டமைப்பில் இருந்து இலங்கை நாட்டை தற்காலிகமாக நீக்கி வைப்பதற்கான, நடவடிக்கையை எடுக்க வேண்டும் என்று, இந்தியப் பேரரசை வலியுறுத்தும் தீர்மானம் இந்த மாமன்றத்திலே 24.10.2013 அன்று கொண்டு வரப்பட்டு ஏகமனதாக நிறைவேற்றப்பட்டது.